সুন্দর পিচাই

পিচাই সুন্দররাজন (জন্ম: ১০ জুন ১৯৭২; সুন্দর পিচাই নামে অধিক পরিচিত) হলেন একজন ভারতীয় বংশোদ্ভূত আমেরিকান ব্যবসায়িক নির্বাহী। তিনি আলফাবেট ইনকর্পোরেটেড এবং এর সহযোগী প্রতিষ্ঠান গুগলের প্রধান নির্বাহী কর্মকর্তা। সুন্দর পিচাই ১৯৭২ সালের ১০ জুন ভারতের তামিলনাড়ুর মাদুরাই তামিল হিন্দু পরিবারে জন্মগ্রহণ করেন। তার পিতা রেগুনাথা পিচাই ছিলেন একজন ইলেক্ট্রিক্যাল ইঞ্জিনিয়ার এবং মা সন্তান জন্ম দেওয়ার পূর্বে শ্রুতিলেখক হিসাবে কাজ করতেন। পিচাই চেন্নাইয়ে বড় হয়ে এবং জহর বিদ্যালয়-এ পড়াশোনা করেন। তিনি ভানা বাণী বিদ্যালয় থেকে দ্বাদশ শ্রেণি শেষ করেন। এরপরে ভারতীয় প্রযুক্তিবিদ্যা প্রতিষ্ঠান থেকে ডিগ্রী অর্জন করেন। পিচাইয়ের অধ্যাপক সুপারিশ করেন স্ট্যানফোর্ড বিশ্ববিদ্যালয়ে পিএইচডি করার জন্য কিন্তু তিনি এর পরিবর্তে এমএস এবং এমবিএ ডিগ্রী পশ্চাদ্ধাবন করার সিদ্ধান্ত নেন। তিনি স্ট্যানফোর্ড বিশ্ববিদ্যালয় থেকে উপাদান বিজ্ঞান ও প্রকৌশল এর উপর এমএস করেন এবং বহার্তন স্কুল অফ দি ইউনিভার্সিটি অফ পেনসিলভানিয়া থেকে এমবিএ করেন। পিচাই ফলিত সামগ্রীতে প্রকৌশল ও পণ্য পরিচালনা এবং ম্যাকিনসে ও কোম্পানির ব্যবস্থাপনা পরামর্শে কাজ করেন। তিনি এপ্রিল ২০১১ থেকে জুলাই ২০১৩ পর্যন্ত জাইভ সফটওয়্যারের পরিচালক ছিলেন। তিনি ২০১৩ সালের ১৩ মার্চ অ্যান্ড্রয়েডকে গুগল পণ্যতে যোগ করেন। যদিও তখন অ্যান্ড্রয়েড অ্যান্ডি রুবিন দ্বারা পরিচালিত ছিল। পিচাই গুগলে যোগদান করেন ২০০৪ সালে। তিনি গুগলের ক্লায়েন্ট সফটওয়্যার, প্রোডাক্ট ম্যানেজমেন্টে নেতৃত্ব দেন; গুগল ক্রোমেও কাজ করেছেন তিনি। ক্রোম অপারেটিং সিস্টেম, সেইসাথে গুগল ড্রাইভেও পরবর্তীকালে তিনি কাজ করেছেন। এছাড়াও তিনি জিমেইল এবং গুগল মানচিত্রের মত বিভিন্ন অ্যাপ্লিকেশনের উন্নয়নও তত্ত্বাবধান করেন। ১৯ নভেম্বর ২০০৯ তারিখে, পিচাই ক্রোম ওএসের একটি নমুনা প্রদর্শন করেন; ২০১১ সালে ক্রোমবুক ট্রায়াল এবং পরীক্ষার জন্য মুক্তি পায় এবং ২০১২ সালে যা সর্বসাধারণের কাছে মুক্তি পায়। ২০ শে মে ২০১০ তারিখে, তিনি গুগলের নতুন ভিডিও কোডেক ভিপি 8-এর ঘোষণা করেন এবং নতুন ভিডিও ফরম্যাট, ওয়েবম চালু করেন। ২০১৪ সালে মাইক্রোসফটের সিইও হওয়ার জন্য পিচাইকে প্রস্তাব করা হয়েছিল, যা অবশেষে সত্য নাদেলাকে দেওয়া হয়। ২০১৫ সালের ১০ আগস্ট সুন্দর পিচাইকে গুগলের পরবর্তী প্রধান নির্বাহী কর্মকর্তা হিসেবে ঘোষণা করা হয়। ২০১৯ সালের ডিসেম্বরে তিনি এই ওয়েব সার্চ জায়ান্টের পেরেন্ট সংস্থা অ্যালফাবেটেরও সিইও পদে অভিষিক্ত হন। সুন্দর পিচাই অঞ্জলি পিচাইয়ের সাথে বিবাহ বন্ধনে আবদ্ধ হন, তাদের দুটি সন্তান আছে। পিচাই ক্রিকেট ও ফুটবল খেলতে ভালবাসেন। তিনি এফ সি বার্সেলোনার সমর্থক ও তিনি বলেন যে "দলের একটি খেলাও তিনি দেখতে ভোলেন না"। ২০২২ সালে পিচাই ভারত সরকার থেকে বাণিজ্য ও শিল্প বিভাগে ভারতের তৃতীয়-সর্বোচ্চ বেসামরিক পুরস্কার পদ্মভূষণ পেয়েছিলেন। 'Google CEO: A.I. is more important than fire or electricity' , CNBC News. 1 Feb 2018 '' ,Twitter. '', Google Plus. "Company Overview of Alphabet Inc"। Bloomberg News। ডিসেম্বর ১, ২০১৭ তারিখে মূল থেকে আর্কাইভ করা। সংগ্রহের তারিখ নভেম্বর ২৬, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Magic Leap tried to create an alternate reality. Its founder was already in one"। fortune.com। সংগ্রহের তারিখ জুলাই ১৩, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "G is for Google"। Official Google Blog (ইংরেজি ভাষায়)।  Rathore, Aakash Singh। "Androids and Brahmins"। Deccan Herald (ইংরেজি ভাষায়)। সংগ্রহের তারিখ ২০২৩-১০-১৪।  "Google gets new parent Alphabet; Sundar Pichai becomes CEO of Google"। VCCircle (ইংরেজি ভাষায়)। সংগ্রহের তারিখ ২০২৩-১০-১৪।  "Timesofindia.indiatimes.com is temporarily unavailable"। indiatimes.com (ইংরেজি ভাষায়)।  "Jive Elects Informatica Executive Margaret Breya to Board of Directors" (ইংরেজি ভাষায়)। Jive Software। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৪।  "Official Google Blog: G is for Google"। Official Google Blog (ইংরেজি ভাষায়)।  "Pichai on Alphabet"।  Ghosh, Shrabona (২০২২-১২-০৩)। "Sundar Pichai Awarded Padma Bhushan"। Entrepreneur (ইংরেজি ভাষায়)। সংগ্রহের তারিখ ২০২৩-১০-১৪।  "Microsoft's Satya Nadella, and Google's Sundar Pichai get Padma Bhushan, India's third-highest civilian award"। The Times of India। ২০২২-০১-২৫। আইএসএসএন 0971-8257। সংগ্রহের তারিখ ২০২৩-১০-১৪।  উইকিমিডিয়া কমন্সে সুন্দর পিচাই সংক্রান্ত মিডিয়া রয়েছে। টুইটারে সুন্দর পিচাই "Sundar Pichai's rise to fame in 90 seconds", Tech Gurus, The Daily Telegraph